Source: https://www.riigiteataja.ee/akt/112112013008
Timestamp: 2019-11-22 06:26:39+00:00

Document:
Justiitsministeeriumi vanglate osakonna tegevust reguleerivate justiitsministri määruste muutmine – Riigi Teataja
Justiitsministeeriumi vanglate osakonna tegevust reguleerivate justiitsministri määruste muutmine
RT I, 12.11.2013, 8
Vastu võetud 07.11.2013 nr 34
Määrus kehtestatakse Vabariigi Valitsuse seaduse § 47 lõike 2 ning vangistusseaduse § 105 lõike 11 ja § 111 lõike 3 alusel.
§ 1. Justiitsministri 8. augusti 2003. a määruse nr 50 „Vanglate osakonna põhimäärus” muutmine
Justiitsministri 8. augusti 2003. a määruses nr 50 „Vanglate osakonna põhimäärus” tehakse järgmised muudatused:
1) paragrahvi 6 täiendatakse punktidega 18 ja 19 järgmises sõnastuses:
„18) kriminaalmenetluse ja jälitustegevuse ning nende valdkondade koostöö juhtimine;
19) jälitusteabe ja vanglatest laekuva õigusrikkumisi puudutava teabe kogumine ning analüüsimine.”;
2) paragrahvi 81 punktid 1 ja 2 sõnastatakse järgmiselt:
„1) vanglate osakonna ja vanglate ametnike ning töötajate poolt toimepandavate õigusrikkumiste ennetamine, tõkestamine, avastamine ja menetlemine;
2) jälitusteabe ja vanglatest laekuva õigusrikkumisi puudutava teabe kogumine ning analüüsimine;”;
3) paragrahvi 81 punkt 6 sõnastatakse järgmiselt:
„6) kriminaalmenetluse ja jälitustegevuse ning nende valdkondade koostöö juhtimine;”.
§ 2. Justiitsministri 4. augusti 2008. a määruse nr 41 „Vanglaametnikule või muule vanglatöötajale Justiitsministeeriumi ametniku poolt korralduste andmise ja vanglas teenistusülesannete täitmise kord” muutmine
Justiitsministri 4. augusti 2008. a määruse nr 41 „Vanglaametnikule või muule vanglatöötajale Justiitsministeeriumi ametniku poolt korralduste andmise ja vanglas teenistusülesannete täitmise kord” § 2 lõike 2 punktid 3 ja 4 sõnastatakse järgmiselt:
„3) karistuse täideviimise talituse juhatajal on õigus anda korraldusi vangistuse täideviimise, järelevalve, julgeoleku ja jälitustegevuse valdkonnas ning menetluste kohta, mis puudutavad kinnipeetavaid ja nende poolt toimepandud õigusrikkumisi;
4) sisekontrolli talituse juhatajal on õigus anda korraldusi jälitustegevuse, riigisaladuse ja salastatud välisteabe kaitse valdkonnas ning menetluste kohta, mis puudutavad ametnikke ja töötajaid ning nende poolt toimepandud õigusrikkumisi.”.
Määrus jõustub 15. novembril 2013. a.

References: § 47
 § 105
 § 111

§ 1

§ 2
 § 2